’n Normale liggaamstemperatuur vir kinders sowel as volwassenes is 36 tot 37º C. 'n Temperatuur van 38°C of hoër dui op koors. Dis nie altyd visueel sigbaar nie en jy sal dalk agterkom dat jou kind haar anders gedra nog voor sy kla sy voel siek.
Nuwerwetse plastiekstrokie wat teen die voorkop gehou word, dui gou en maklik aan of ’n kind koorsig is deurdat die kleur verander. Die strokies is nie heeltemal noukeurig nie, maar wel nuttig, veral vir klein babas wanneer ’n rektale termometer nie byderhand is nie.
Die gewone koorspen kan op drie plekke gebruik word: in die rektum, in die oksel, en onder die tong. Vir ’n rektale temperatuurmeting moet ’n koorspen met die woord “stubby” daarop gebruik word – dié soort koorspen het ’n silwerkleurige korter en stomper punt as die soort wat in die mond gesit word.
Hou die koorspen vir 2 minute so vas om akkuraat te meet. Verwyder die koorspen, vee die jellie af en lees die temperatuur deur te soek na die verste punt van die grys kwikstreep. Hou die koorspen tussen duim en wysvinger en beweeg stadig heen en weer. Die temperatuur sal effens hoër wees as met ’n mondmeting – jou kind het koors as die temperatuur 38º C of hoër is.
Ná gebruik moet die koorspen geskud en afgespoel word in koue water wat ’n ontsmettingsmiddel bevat. Warm water sal die glas laat bars.
Sy moenie haar mond oopmaak nie. As sy ’n toe neus het, sal sy dus haar mond moet oopmaak om asem te kry en is ’n ander metode beter.
Die graad van die koors is nie noodwendig ’n aanduiding van die graad van erns van die infeksie nie, aangesien daar ernstige siektes is wat net ’n geringe styging in temperatuur tot gevolg het.
Hoewel baie dokters koorsverligtingsmedisyne voorstaan, meen ander weer die liggaam se natuurlike stelsels word beter ondersteun deur slegs die ergste koors op ’n natuurlike manier in bedwang te hou en jou kind deur die koorsige periode te ondersteun.
Trek jou kind se klere uit of trek haar baie koel aan. ’n Baba moet slegs ’n doek en katoenfrokkie dra.
Moenie jou kind warm aantrek of toedraai wanneer jy dokter toe gaan nie, selfs al is dit koud buite – die vel moet altyd kan afkoel. ’n Ligte katoenkombers is voldoende.
Jou kind kan ná afloop van die stuipe baie verward wees, waarna sy gewoonlik in ’n diep slaap val. Stel haar gerus en ontbied dan jou dokter.